La ciutadania de Llíria aposta pels usos culturals i lúdics del patrimoni històric
18 de desembre de 2017

“Conservació i recuperació de béns del patrimoni cultural” va ser l'última sessió emmarcada en l'Estratègia de Desenvolupament Urbà Sostenible i Integrat (EDUSI), un nou taller de participació sectorial l'objectiu del qual ha sigut establir les línies d'actuació per a la rehabilitació de diversos elements patrimonials, que poden acollir-se al finançament amb els fons PO FEDER de la Comunitat Valenciana 2014-2020.

El Museu Arquelògic de Llíria (MALL) va acollir esta sessió de treball, en la que els participants van expressar les seues idees al volatnt de les propostes d'usos i activitats a desenvolupar una vegada que estos espais del patrimoni de la ciutat estiguen habilitats per a això, a més de suggeriments a l'hora de dur a terme les intervencions de rehabilitació.

En este sentit, entre les actuacions previstes per l'Ajuntament, la societat civil aposta per la utilitat cultural i lúdica dels monuments que seran rehabilitats, considerant que el resultat de la seua intervenció ha d'aproximar el significat històric i cultural del patrimoni edetà a la ciutadania.

D'esta manera, el resultat de les enquestes realitzades i el debat posterior durant la sessió en el MALL, va donar com resultat propostes d'utilitat per a les cinc actuacions previstes per l'Ajuntament: la integració de les restes d'època islàmica a l'església de la Sang i la creació d'un mercat ambulant d'artesania els caps de setmana en el seu entorn; la construcció d'un jardí arqueològic obert al públic en el Santuari i Termes Romanes de Mura; la unificació urbanística dels Banys Àrabs amb el Portal del Pont de Vidre per albergar un punt d'informació turística; així com la conversió en museu etnològic sobre els oficis tradicionals edetans en els “Trulls de Daüd”.

A més també s'ha destacat la necessitat millorar la senyalística, així com la posada en marxa de centres d'interpretació històrica: un entorn de la memòria històrica de la Guerra Civil i les restes de la contesa en els refugis de Llíria i el Col·legi Sant Vicent, i un altre en el Santuari i Termes de Mura, recreant el període de l'Edeta romana.

Amb esta última sessió de treball, es continuen identificant els reptes de Llíria per a la redacció del projecte EDUSI, l'estratègia de desenvolupament urbà l'objectiu de la qual és impulsar el municipi en consonància amb l'estratègia europea, comptant amb els Fons Estructurals i d'Inversió de la Unió Europea (FEDER).